stanford-oval/wikipedia huggingface dataset:
มีนเกิลส์ ก๊วนสาวซ่าส์วีนซะไม่มี
การผลิต > การคัดเลือกนักแสดง

ในรอบแรกลินด์ซีย์ โลเอินได้เข้ามารับการคัดตัวในบท เรจิน่า จอร์จแต่หลังจากที่ได้ทำการอ่านบทเสร็จทีมงานก็ได้มีความเห็นว่าเธอมีลักษณะที่เหมาะสมกับบท คาดี้ เฮรอนมากกว่า ซึ่งเธอก็ได้เห็นด้วยและตัดสินใจเล่นบทนี้ และทำให้บทนี้ตกไปเป็นของ ราเชล แม็กอดัมส์ ซึ่งทีน่า เฟย์มีความรู้สึกว่าราเชลมีบุคลิกที่ใจดีและเรียบร้อยในเวลาเดียวกันซึ่งก็ยิ่งทำให้เธอเหมาะสมกับบทนี้ ซึ่งในเวลาเดียวกันนั้นราเชลก็ได้ไปทำการคัดตัวในภาพยนตร์เรื่อง The Notebook ด้วย ส่วนอะแมนดา ไซเฟร็ด ในตอนแรกเธอได้เข้ามาคัดเลือกตัวในบทเรจิน่าแต่ทีมงานมีความคิดเห็นว่าบุคลิกของเธอเหมาะสมบทคาเรน สมิธ มากกว่า ส่วนลาเซย์ ชาเบิร์ต และ ดาเนียล ฟราสซิส ก็ได้รับเลือกเข้าเล่นในบทเกร็ตเชนและเดเมียนทันทีหลังจากที่อ่านบทเสร็จ ลิซซี แค็ปแลน ได้รับการติในตอนแรกว่าเธอสวยเกินกว่าที่จะมาเล่นในบทเจนีส เลน โดยมาร์ก วอเตอร์สผู้กำกับภาพยนตร์มองว่าเธอเหมือน เคลลี ออสบอร์นมาเป็นนักแสดง แต่ภายหลังเธอก็ได้รับบทนี้ไป ส่วนเอมี พเลอร์, ทิม มีโดว์ และ อนา เกสทีเยอร์ ก็ล้วนเป็นนักแสดงที่มาจากรายการแซเทอร์เดย์ไนต์ไลฟ์
การผลิต > การถ่ายทำ

ภาพยนตร์เรื่องนี้ได้ทำการถ่ายทำที่เมืองเอแวนสตัน, รัฐอิลลินอย ประเทศสหรัฐอเมริกา ไปบางส่วนแต่โดยส่วนใหญ่ได้ไปถ่ายทำที่เมืองโทรอนโท, ประเทศแคนาดา ภาพยนตร์เรื่องนี้ได้เริ่มถ่ายทำในวันที่ 23 กันยายน พ.ศ. 2546 และถ่ายทำเสร็จสิ้นในวันที่ 21 พฤศจิกายน  พ.ศ. 2546
ผลตอบรับ > บ็อกซ์ ออฟฟิศ

ในสัปดาห์แรกที่ภาพยนตร์ได้ทำการเปิดตัวในประเทศสหรัฐอเมริกา ก็สามารถทำรายได้ไปได้มากถึง 24.4 ล้านเหรียญสหรัฐฯจาก 3,159 จอใน 2,839 โรงภาพยนตร์ที่สหรัฐฯ และสามารถครองอันดับ 1 ในบ็อกซ์ ออฟฟิศได้สำเร็จ มีนเกิลส์เข้าฉายเป็นครั้งสุดท้ายในวันที่ 9 กันยายน พ.ศ. 2547 โดยสามารถทำรายได้ในสหรัฐฯ ไปได้มากถึง 86.1 ล้านเหรียญสหรัฐฯและอีก 43 ล้านเหรียญสหรัฐฯจากทั่วโลก ซึ่งภาพยนตร์เรื่องนี้ก็สามารถทำรายได้ไปมากถึง 129 ล้านเหรียญสหรัฐฯ
ผลตอบรับ > ปฏิกิริยาของนักวิจารณ์ภาพยนตร์

มีนเกิลส์ ได้รับกระแสตอบรับจากนักวิจารณ์ในเชิงบวกซะส่วนใหญ่ โดยนักวิจารณ์ได้ชื่นชมการแสดงของราเชล แม็กอดัมส์ และ ให้การเปรียบเทียบให้ ลินด์ซีย์ โลเอิน เหมือนหน้าตาของภาพยนตร์เรื่องนี้ ส่วน อะแมนดา ไซเฟร็ด และ ลิซซี แค็ปแลน ได้รับกระแสวิจารณ์เกี่ยวกับการพลิกบทบาทครั้งสำคัญของทั้งคู่ ในเว็บไซต์และนักวิจารณ์ภาพยนตร์ต่างๆทั้ง รอตเทนโทเมโทส์ ได้ให้คะแนนภาพยนตร์เรื่องนี้ถึง 83% จากการวิจารณ์ถึง 179 คำวิจารณ์ ซึ่งคิดเป็นค่าเฉลี่ยรวมกันทั้งหมดเท่ากับ 6.9/10 โดยเว็บไซต์นี้ได้ให้คำนิยามเกี่ยวกับภาพยนตร์เรื่องนี้ว่า “ภาพยนตร์เรื่องนี้เป็นภาพยนตร์ที่ตลกและวิธีการเขียนของบทภาพยนตร์เรื่องนี้ฉลาดกว่าภาพยนตร์ตลกวัยรุ่นทั่วไปโดยเฉลี่ย” ในเว็บไซต์เมทาคริติก ภาพยนตร์เรื่องนี้ได้คะแนนทั้งหมด 66 จาก 100 คะแนน โดยจากนักวิจารณ์ทั้ง 39 คนที่ได้ดูภาพยนตร์เรื่องนี้ได้บอกว่าภาพยนตร์นี้คือ “โดยส่วนมากภาพยนตร์เรื่องนี้ได้รับคำวิพากษ์วิจารณ์ในเชิงบวก” ในเว็บไซต์ซินีม่า สกอร์ ก็ได้ให้คะแนนภาพยนตร์เรื่องนี้ในระดับ A- จากระดับคะแนน A+ ถึง F 
แอน ฮอร์นาเดย์ นักวิจารณ์ภาพยนตร์จากวอชิงตัน โพสต์ ได้ให้คำวิจารณ์เกี่ยวกับภาพยนตร์เรื่องนี้ว่า “ภาพยนตร์เรื่องนี้สามารถที่จะโอ้อวดได้ถึง 3 สิ่งทั้ง ลินด์ซีย์ โลเอินในบทบาทการแสดง, ทีน่า เฟย์ ในบทบาทผู้เขียนบทภาพยนตร์ และ มาร์ก วอร์เตอร์ส ในบทบาทผู้กำกับ และภาพยนตร์เรื่องนี้พร้อมที่จะทำให้รู้สึกมหัศจรรย์อย่างแท้จริง” ทีน่า เฟย์ยังได้รับคำชมจาก ปีเตอร์ เทรเวอรส์จากโรลลิงสโตนว่าเป็น “ภาพยนตร์ตลกระดับเหรียญทอง”  และในเดือนพฤศจิกายน พ.ศ. 2555 ภาพยนตร์เรื่องนี้ก็ได้รับการจัดอันดับให้เป็นหนึ่งใน “50 ภาพยนตร์ตลกวัยรุ่นที่ดีสุด” จากรอตเทนโทเมโทส์
เพลงประกอบภาพยนตร์

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
AllMusic:  Link
Mean Girls: Music from the Motion Picture
"Dancing with Myself" by The Donnas (Generation X cover)
"God Is a DJ" by Pink
"Milkshake" by Kelis
"Sorry (Don't Ask Me)" by All Too Much
"Built This Way" by Samantha Ronson
"Rip Her to Shreds" by Boomkat (Blondie cover)
"Overdrive" by Katy Rose
"One Way or Another" by Blondie
"Operate" by Peaches
"Misty Canyon" by Anjali Bhatia
"Mean Gurl" by Gina Rene and Gabriel Rene
"Hated" by Nikki Cleary
"Psyché Rock", by Pierre Henry (Fatboy Slim Malpaso mix)
"The Mathlete Rap" by Rajiv Surendra
"Jingle Bell Rock"
อนึ่งเพลง "Pass The Dutch" ของ Missy Elliott, "Naughty Girl" ของ Beyoncé, "Beautiful" ของ Christina Aguilera, Fire ของ Joe Budden กับ Busta Rhymes, "At Seventeen" ของ Janis Ian, "Halcyon + On + On" ของ Orbital, "Put 'Em Up" ของ N.O.R.E กับ Pharrell Williams, "Oh Yeah" / "Run" by Gabriel Rene และ "Love's Theme" ของ The Love Unlimited Orchestra ได้ปรากฏอยู่ในภาพยนตร์แต่ไม่ได้ถูกนำมาบรรจุในอัลบั้มเพลงประกอบภาพยนตร์
รอล์ฟ เคนท์ เป็นผู้เขียนเพลงออร์เคสตราประกอบภาพยนตร์เรื่องนี้ และถูกนำมาดัดแปลงอีกครั้งโดยโทนี บลอนเดล ซึ่งเพลงออร์เคสตราประกอบภาพยนตร์เรื่องนี้ได้นำกลองไทโกะมาเล่นประกอบกับวงออร์เคสตรา
การจัดจำหน่าย

มีนเกิลส์ ได้ออกจัดจำหน่ายวีเอชเอส และ ดีวีดี ออกมาหลังจากที่ภาพยนตร์ได้เข้าฉายในประเทศสหรัฐอเมริกาไปแล้ว 5 เดือน โดยทั้งหมดประกอบได้ด้วยภาพยนตร์เรื่องนี้ในระบบไวด์สกรีน และ ฟูลล์สกรีน พร้อมด้วยฉากที่ถูกตัดออก, เบื้องหลังการถ่ายทำ, โฆษณาทางโทรทัศน์และในโรงภาพยนตร์ของภาพยนตร์เรื่องนี้ และ บทสัมภาษณ์ของนักแสดงในเรื่องนี้ และต่อมาในวันที่ 27 กันยายน พ.ศ. 2552 มีนเกิลส์ได้ทำการออกแผ่นบลูเรย์ ออกมาเป็นครั้งแรก
อิทธิพลทางวัฒนธรรม

มีนเกิลส์ ได้กลายมาเป็นปรากฏการณ์ทางวัฒนธรรมกระแสนิยม จากการที่มีผู้คนได้นำฉากต่างๆจากภาพยนตร์เรื่องนี้ได้นำเป็นกิฟส์และมีมส์ลงในสื่อโซเชียลเน็ตเวิร์กทั้ง เฟซบุ๊ก, ทวิตเตอร์ และ ทัมเบลอร์
และในปีพ.ศ. 2552 มารายห์ แครี ก็ได้ปล่อยซิงเกิ้ลที่มีชื่อว่า “Obsessed” โดยในตอนต้นเพลงมารายห์ก็ได้ใช้คำพูดจากภาพยนตร์เรื่องนี้ว่า “And I was like, 'Why are you so obsessed with me?” ซึ่งคำพูดนี้เป็นคำพูดที่เรจิน่าได้พูดไปในภาพยนตร์ โดยนิก แคนนอน อดีตสามีของเธอก็ได้ออกมาเปิดเผยว่าเธอได้รับแรงบันดาลใจในการเขียนเพลงนี้จากภาพยนตร์เรื่องนี้
โดยทีน่า เฟย์ก็ได้ออกมาเปิดเผยความรู้สึกเกี่ยวกับภาพยนตร์เรื่องนี้ว่า “ถ้าคนในกลุ่มวัยผู้ใหญ่ได้ดูมันก็จะบอกว่ามันตลก ซึ่งหนึ่งในนั้นจะต้องมีอย่างน้อยหนึ่งคนที่หัวเราะไปกับมัน แต่ถ้าเป็นในกลุ่มเด็กวัยรุ่นพวกเขาก็จะดูมันเหมือนกับดูรายการเรียลลิตี้ เพราะมันใกล้เคียงกับชีวิตจริงของพวกเขามาก และพวกเขาก็ไม่ค่อยที่ตลกขำขันกันเท่าไหร่”
และในวันที่ 3 ตุลาคมของทุกปีก็ได้ถูกกำหนดให้เป็น วันมีนเกิลส์ โดยยึดจากบทสนทนาระหว่างที่คาดี้และแอรอนพูดกันในเรื่อง โดยผู้คนบางส่วนก็จะเฉลิมฉลองโดยการสวมใส่เสื้อสีชมพูโดยยึดมาจากคำพูดที่คาเรนได้พูดไปในภาพยนตร์เช่นกัน ซึ่งนักออกแบบเสื้อผ้าหรือนักธุรกิจบางส่วนก็ได้ตามกระแสนี้โดยการผลิตเสื้อผ้าหรือผลิตภัณฑ์ต่างๆที่มีคำคมจากภาพยนตร์เรื่องนี้แล้วนำมาขายในราคาต่างๆ
การดัดแปลงไปยังสื่ออื่น > วิดีโอเกม

เกมพีซีของภาพยนตร์เรื่องนี้ได้เริ่มปล่อยออกมาให้ปีพ.ศ. 2552 พร้อมกับสามารถที่จะสร้างตัวละครขึ้นมาใหม่ได้ ในปีพ.ศ. 2553 มีนเกิลส์วิดีโอเกมก็ได้ถูถพัฒนาขึ้นโดยบริษัท 505 เกม เพื่อที่จะสามารถเล่นในเครื่องเล่นนินเทนโดได้ แต่ในที่สุดก็ไม่ได้ถูกผลิตออกมา ในปีพ.ศ. 2558 มีนเกิลส์ได้ถูกพัฒนามาเป็นเกมในสมาร์ตโฟน โดยเรื่องราวในเกมเป็นเรื่องราวของตัวละครในภาพยนตร์เรื่องมีนเกิลส์กับเหตุการณ์ต่างๆทั้งในภาคที่ 1 และ ภาคที่ 2 ของภาพยนตร์เรื่องนี้แต่ตัวละครในเกมจะมีเฉพาะตัวละครจากภาคที่ 1 เท่านั้น
การดัดแปลงไปยังสื่ออื่น > ละครบรอดเวย์

ในวันที่ 28 มกราคม พ.ศ. 2556 ทีน่า เฟย์ได้ออกมายืนยันว่าได้เริ่มทำการดัดแปลงดนตรีของละครบรอดเวย์เรื่องนี้แล้ว ซึ่งเธอก็ได้เขียนหนังสือสำหรับโชว์นี้ขึ้นมาด้วย โดยนักแต่งเพลงจากซิตคอมเรื่อง 30 Rock และ เจฟฟ์ ริชมอนด์ สามีของเธอก็ได้เริ่มทำเพลงสำหรับละครบรอดเวย์เรื่องนี้ ซึ่งละครบรอดเวย์ในครั้งนี้ก็ได้เคซี นิโคลอ มาเป็นผู้กำกับเวที ซึ่งพาราเมาต์พิกเจอส์ก็มีส่วนเกี่ยวข้องกับละครบรอดเวย์ในครั้งนี้ด้วย โดยละครบรอดเวย์เรื่องนี้ก็ได้เริ่มเล่นเป็นครั้งแรกในวันที่ 31 ตุลาคม พ.ศ. 2560 ที่โรงละครแห่งชาติกรุงวอชิงตัน ดี.ซี.
ในวันที่ 6 กันยายน พ.ศ. 2560 หนังสือพิมพ์เดอะนิวยอร์กไทมส์ ได้ออกมาประกาศว่าละครบรอดเวย์เรื่องนี้จะแสดงในโรงละครออกัสวิลสัน โดยจะเริ่มแสดงในวันที่ 12 มีนาคม พ.ศ. 2561 และจะเริ่มเปิดรอบกลางคืนในวันที่ 8 เมษายน พ.ศ. 2561
รางวัลที่ได้รับ

| ปี | รางวัล | สาขา | ผู้เข้าชิง | ผล |
| --- | --- | --- | --- | --- |
| 2547 | Teen Choice Awards | Choice Movie Actress: Comedy | Lindsay Lohan | ชนะ |
| 2547 | Teen Choice Awards | Choice Movie: Breakout Actress | Lindsay Lohan | ชนะ |
| 2547 | Teen Choice Awards | Choice Movie: Blush | Lindsay Lohan | ชนะ |
| 2547 | Teen Choice Awards | Choice Movie: Breakout Actress | Rachel McAdams | เสนอชื่อเข้าชิง |
| 2547 | Teen Choice Awards | Choice Movie: Breakout Actor | Jonathan Bennett | เสนอชื่อเข้าชิง |
| 2547 | Teen Choice Awards | Choice Movie: Comedy |  | เสนอชื่อเข้าชิง |
| 2547 | Teen Choice Awards | Choice Movie Actress: Comedy | Rachel McAdams | เสนอชื่อเข้าชิง |
| 2547 | Teen Choice Awards | Choice Movie: Blush | Rachel McAdams | เสนอชื่อเข้าชิง |
| 2547 | Teen Choice Awards | Choice Movie: Chemistry | Lindsay Lohan and Jonathan Bennett | เสนอชื่อเข้าชิง |
| 2547 | Teen Choice Awards | Choice Movie: Fight/Action Sequence | Lindsay Lohan vs. Rachel McAdams | เสนอชื่อเข้าชิง |
| 2547 | Teen Choice Awards | Choice Movie: Hissy Fit | Rachel McAdams | เสนอชื่อเข้าชิง |
| 2547 | Teen Choice Awards | Choice Movie: Liar | Lindsay Lohan | เสนอชื่อเข้าชิง |
| 2547 | Teen Choice Awards | Choice Movie: Villain | Rachel McAdams | เสนอชื่อเข้าชิง |
| 2548 | MTV Movie Awards | Best Female Performance | Lindsay Lohan | ชนะ |
| 2548 | MTV Movie Awards | Breakthrough Female Performance | Rachel McAdams | ชนะ |
| 2548 | MTV Movie Awards | Best On-Screen Team | Lindsay Lohan, Rachel McAdams, Lacey Chabert, and Amanda Seyfried | ชนะ |
| 2548 | MTV Movie Awards | Best Villain | Rachel McAdams | เสนอชื่อเข้าชิง |
| 2548 | Kids Choice Awards | Favorite Movie Actress | Lindsay Lohan | เสนอชื่อเข้าชิง |
| 2548 | People's Choice Awards | Favorite Movie: Comedy |  | เสนอชื่อเข้าชิง |
| 2548 | Writers Guild of America Award | Best Adapted Screenplay | Tina Fey | เสนอชื่อเข้าชิง |
แหล่งข้อมูลอื่น

เว็บไซต์ทางการ
มีนเกิลส์ ก๊วนสาวซ่าส์วีนซะไม่มี ที่อินเทอร์เน็ตมูวีเดตาเบส
มีนเกิลส์ ก๊วนสาวซ่าส์วีนซะไม่มี ที่บ็อกซ์ออฟฟิศโมโจ
มีนเกิลส์ ก๊วนสาวซ่าส์วีนซะไม่มี ที่รอตเทนโทเมโทส์
มีนเกิลส์ ก๊วนสาวซ่าส์วีนซะไม่มี ที่เมทาคริติก
เมย์ คาลามาวี

| เมย์ คาลามาวี |
| --- | --- |
เกิด: ค.ศ. 1986 (อายุ 37–38 ปี) บาห์เรน
สัญชาติ: อียิปต์
ศิษย์เก่า: วิทยาลัยเอเมอร์สัน (BA)
อาชีพ: นักแสดง
ปีปฏิบัติงาน: 2006–ปัจจุบัน
ผลงานเด่น: รามี
เมย์ คาลามาวี (อังกฤษ: May Calamawy; เกิด พ.ศ. 2529) เป็นนักแสดงชาวอียิปต์-ปาเลสไตน์ เธอมีชื่อเสียงจากบทบาทในละครโทรทัศน์เรื่อง รามี ของฮูลูในบท ดีน่า ฮาสสัน ปัจจุบันเธอกำลังปรากฏตัวในซีรี่ส์เรื่อง มูนไนท์. ของดิสนีย์พลัส
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2006 | เธอร์สเดย์ | Kelly Spencer |  |
| 2013 | ดีจินน์ | ไอชา |  |
| 2021 | ทูเกเธอร์ทูเกเธอร์ | คาร์ลี |  |
เมก้า XLR

| เมก้า XLR |
| --- | --- |
เมก้า, คีว่า, เจมี่และคูป
ประเภท: การ์ตูนทีวีแอนิเมชัน
สร้างโดย: Jody Schaeffer George Krstic
แสดงนำ: David DeLuise Wendee Lee Steven Jay Blum Scot Rienecker Clancy Brown
ประเทศแหล่งกำเนิด: สหรัฐอเมริกา
ภาษาต้นฉบับ: ภาษาอังกฤษ(เสียงต้นฉบับ) , ภาษาไทย(ฉายในประเทศไทย)
จำนวนฤดูกาล: 2
จำนวนตอน: 26 (รายชื่อตอน)
การผลิต
ความยาวตอน: ประมาณ 26 นาที
ออกอากาศ
เครือข่าย: การ์ตูนเน็ตเวิร์ก (ในเครือทรูวิชั่นส์สำหรับประเทศไทย)
ออกอากาศ: 1 พฤษภาคม ค.ศ. 2004 – 26 เมษายน ค.ศ. 2005
เมก้า XLR (อ่าน: เมก้า เอกซ์แอลอาร์) (อังกฤษ: Megas XLR) เป็นการ์ตูนทีวีแอนิเมชันของประเทศสหรัฐอเมริกา ผลิตโดย Jody Schaeffer และ George Kistic เคยฉายผ่านทางช่องการ์ตูนเน็ตเวิร์คผ่านทางทรูวิชั่นส์ช่อง 45 ปัจจุบันได้หยุดฉายลงแล้ว
เมก้า XLR เป็นการ์ตูนแอ็กชั่นกึ่งตลกขบขัน โดยเน้นเรื่องราวที่ คูป หนุ่มอ้วนซึ่งสามารถเก็บหุ่นยนต์จากอนาคตชื่อเมก้า นำมาตกแต่งเป็นของตนเอง เขาได้ใช้เมก้าในการปกป้องโลกจากเหล่าวายร้ายมากหน้าหลายตา
เมก้า XLR เป็นการ์ตูนที่มีการล้อเลียนอนิเมะหลายๆเรื่องของประเทศญี่ปุ่น ทั้ง เซเลอร์มูน, ขบวนการนักสู้, กัปตันฮาร์ล็อก, กันดั้ม อีกทั้งตัวหุ่นเมก้าเองก็มีลักษณะหุ่นยนต์เดินสองขาแบบมนุษย์ ซึ่งเป็นสไตล์การ์ตูนหุ่นยนต์ของประเทศญี่ปุ่น
นอกจากนั้นแล้วเมก้า XLR ยังได้นักแสดงมีชื่อบางคนมาให้เสียงพากย์ในเรื่อง ไม่ว่าจะเป็น Mick Foley (นักมวยปล้ำ) , Bruce Campbell (นักแสดง)
เนื้อเรื่อง

ในโลกอนาคตมนุษย์ได้ทำสงครามกับกลุ่มเอลี่ยนชั่วร้ายที่เรียกว่า กลอร์ฟท ซึ่งพวกกลอร์ฟทได้ต่อสู้กับพวกมนุษย์จนสามารถกดดันมนุษย์จนล่าถอยมาจนมุมได้ แต่ทว่าพวกมนุษย์สามารถขโมยแบบแปลนของหุ่นของพวกกลอร์ฟทแล้วนำมาดัดแปลงจนสามารถสร้างเมก้า (Megas มาจากคำว่า Mechanizd Earth Guard Attack System) ขึ้นมาได้ ซึ่งได้กลายเป็นความหวังเดียวของมนุษยชาติ แต่เมื่อมนุษย์ถูกจนมุม พวกเขาจึงใช้เครื่องย้อนเวลารุ่นทดลอง โดยจะส่งหุ่นเมก้ากลับไปในอดีตและให้คีว่าปกป้องมันไว้จากพวกกลอร์ฟท
ทว่าการส่งเมก้าไปนั้นเกิดผิดพลาดมันกลับไปลงในปี 1936 ในนิวเจอร์ซีย์ จากนั้นในปี 2004 คูปกับเจมี่ก็ซื้อมันมาในราคาสองเหรียญและดัดแปลงมันขึ้นมาและเรียกมันว่า XLR (eXtra Large Robot) จากนั้นคีว่าก็เดินทางมาถึงปี 2004 เพื่อมาควบคุมเมก้า แต่ทว่าคูปดัดแปลงจนเธอไม่สามารถควบคุมได้ เธอจึงตัดสินใจสอนคูปให้รู้จักการใช้งานเมก้าและต่อกรกับพวกกลอร์ฟทที่เดินทางย้อนเวลามาเพื่อทำลายเมก้า
ตัวละคร

คูป คูปโลว์สกี้ (Coop Cooplowski) : ผู้ควบคุมเมก้าโดยใช้อุปกรณ์วิดีโอเกม เขาพบเมก้าที่ที่ทิ้งขยะเมืองนิวเจอร์ซีย์และซื้อมันมาในราคา 2 เหรียญ คูปเป็นหนุ่มอ้วนแบบอเมริกันที่ชอบกิน, ดนตรีและเที่ยวเล่น เขาไม่ชอบคีว่าที่ชอบออกคำสั่งเขาแต่เขาก็พร้อมต่อสู้เพื่อปกป้องโลกและใครก็ตามที่มาทำร้ายเพื่อนหรือดูถูกเขา
เจมี่ (Jamie) : เพื่อนสนิทของคูป มักชอบไปไหนมาไหนกับคูปเสมอ เขาอยากใช้เมก้าสร้างชื่อเสียง, เงินทองและหาสาวๆ เจมี่เป็นหนุ่นผอมแห้ง เขาต่อสู้ไม่เก่งและไม่มีทักษะการขับหุ่นยนต์แม้แต่นิดเดียว
ผู้การคีว่า แอนดรูว์ (Commander Kiva Andrew) : คีว่าเป็นหญิงจากอนาคตที่ต้องย้อนเวลามาปัจจุบันเพื่อนำเมก้าเข้าต่อกรกับพวกกลอร์ฟท แต่ทว่าเมื่อคูปเป็นคนเดียวที่สามารถควบคุมเมก้าได้ เธอจึงทำหน้าที่สอนเขาในการต่อสู้ต่างๆแทน
โก้ท (Goat) : เจ้าของที่ทิ้งขยะในนิวเจอร์ซีย์ที่ที่คูปไปเจอเมก้า บทบาทของเขามักจะอยู่บนพื้นมากกว่านั่งในเมก้า โก้ทยังปรากฏในการ์ตูนเรื่องMetalocalypse ของการ์ตูนเน็ตเวิร์กและ Downtown ของช่อง MTV
โกร์ราท (Gorrath) : หัวหน้าของกลอร์ฟท ซึ่งได้เดินทางย้อนเวลาโดยมีเป้าหมายจะนำเมก้ากลับไปแต่ทว่าเกิดติดอยู่ในยุคปัจจุบันแทน โกร์ราทสวมชุดเกราะหุ่นยนต์และมีส่วนหัวเท่านั้นที่ไม่มีเกราะ
รายชื่อตอน > ฤดูกาลที่ 1

Test Drive
Battle Royale
All I Wanted Was a Slushie
The Fat & the Furious
Buggin the System
TV Dinner
Breakout
Dude, Where's My Head?
Bad Guy
Junk in the Trunk
DMV: Dept. of Megas Violations
Coop D'Etat
The Driver's Seat
รายชื่อตอน > ฤดูกาลที่ 2

Ultra Chicks
The Return
Don't Tell Mom the Babysitter's Coop
Viva Las Megas
Thanksgiving Throwdown
S-Force S.O.S.
Space Booty
Terminate Her
Ice Ice Megas
A Clockwork Megas
Universal Remote
Rearview Mirror, Mirror (ตอน 1)
Rearview Mirror, Mirror (ตอน 2)
เกร็ด

ในเกือบทุกตอน ของที่เกี่ยวสถานีดนตรี Pop TV มักจะต้องถูกทำลายเสมอ ซึ่ง Pop TV เป็นชื่อล้อ MTV เพราะ MTV ได้ยกเลิกการออกอาการ Downtown ซึ่งเป็นผลงานอีกชิ้นหนึ่งของ Jody Schaeffer กับ George Krstic
Mick Foley (นักมวยปล้ำอดีตสังกัดค่าย WWE) เคยให้เสียงพากย์เป็นโกร์ราทในตอน LowBrow ซึ่งเป็นตอนเปิดตัว
แหลงข้อมูลอื่น

เว็บไซต์อย่างเป็นทางการ เก็บถาวร 2006-05-09 ที่ เวย์แบ็กแมชชีน(อังกฤษ)
บทสัมภาษณ์ Jody Schaeffer และ George Krstic เก็บถาวร 2008-11-21 ที่ เวย์แบ็กแมชชีน (อังกฤษ)
มูฮัมหมัด อาลี

| มูฮัมหมัด อาลี |
| --- | --- |
เกิด: มูฮัมหมัด อาลี 17 มกราคม พ.ศ. 2485
| สถิติเหรียญโอลิมปิก> มวยสากลสมัครเล่น.โอลิมปิกฤดูร้อน |
| --- | --- | --- |
|  |  โรม 1960  | ไลท์เฮฟวี่เวท |
มูฮัมหมัด อาลี (อังกฤษ: Muhammad Ali) เป็นอดีตยอดนักมวยชาวอเมริกันในรุ่นเฮฟวี่เวทผู้เป็นตำนาน อาลีมีชื่อจริงแต่กำเนิดว่า เคสเซียส มาเซลลัส เคลย์ จูเนียร์ (Cassius Marcellus Clay Jr.) แต่นิยมเรียกว่า เคสเซียส เคลย์ (Cassius Clay)
ในวัฒนธรรมร่วมสมัย > ภาพยนตร์

ชีวิตของมูฮัมหมัด อาลี ได้ถูกสร้างเป็นภาพยนตร์อย่างน้อย 2 ครั้ง ครั้งแรกในปี พ.ศ. 2539 กับเรื่อง "When We Were Kings" เป็นภาพยนตร์สารคดีเกี่ยวกับเรื่องราวของศึก Rumble in the Jungle ที่ซาอีร์ ภาพยนตร์ประสบความสำเร็จอย่างมากเมื่อได้รับรางวัลออสการ์ ประเภทภาพยนตร์สารคดีในปีนั้นด้วย (ในประเทศไทยได้นำมาฉายที่โรงภาพยนตร์ที่เวิลด์เทรดเซ็นเตอร์ ในชื่อภาษาไทยว่า "วันเวลาของราชันย์" และต่อมาทางสหมงคลฟิล์มผู้เป็นเจ้าของลิขสิทธิ์ก็ได้ออกวิดีโอออกมาจัดจำหน่ายและให้เช่า)
อีกครั้งในปี พ.ศ. 2544 ในชื่อ "Ali" (ชื่อภาษาไทย อาลี กำปั้นท้าชนโลก ฉายในประเทศไทยเมื่อวันที่ 22 มีนาคม พ.ศ. 2545) เป็นภาพยนตร์เรื่องราวชีวประวัติของอาลีล้วน ๆ กำกับโดย ไมเคิล แมนน์ นำแสดงเป็นอาลี โดย วิลล์ สมิธ ภาพยนตร์ได้มีชื่อเข้าชิงรางวัลออสการ์ในสาขารางวัลดารานำชายและดาราประกอบชาย ถึง 2 รางวัลด้วยกัน
มูฮัมหมัด อาลี ยังเคยแสดงภาพยนต์เรื่อง The Greatest ซึ่งเป็นภาพยนตร์ชีวประวัติของตัวเขาเอง เขาได้รับบทเป็นตัวเอง ซึ่งเป็นหนังเรื่องเดียวที่ตัวเขาเล่น
ในวัฒนธรรมร่วมสมัย > หนังสือการ์ตูน

มูฮัมหมัด อาลี ได้รับเกียรติเป็นตัวละครสำคัญในหนังสือการ์ตูน Superman vs Muhammad Ali ซึ่งวางจำหน่ายช่วงปี พ.ศ. 2521 ซึ่งในฉบับนี้หน้าปกยังมีบุคคลดังในยุคนั้นแฝงอยู่อีกหลายคน เช่น แฟรงก์ ซินาตรา, เดอะแจ็กสันไฟฟ์ หรือแม้กระทั่งบุคคลสมมติเช่น เล็กซ์ ลูเธอร์ และแบทแมน และจัดพิมพ์ใหม่อีกครั้งในช่วงปี พ.ศ. 2553
ในวัฒนธรรมร่วมสมัย > อัลบั้มเพลง

นอกจากนี้แล้ว มูฮัมหมัด อาลี ยังได้เคยออกสตูดิโออัลบั้มกับโคลัมเบียเรเคิดส์ ในปี พ.ศ. 2506 ใช้ชื่อว่า "I Am The Greatest" มีเพลงเด่น คือ Stand by Me ซึ่งคัฟเวอร์มาจากต้นฉบับของเบน อี. คิง
แหล่งข้อมูลอื่น

เว็บไซต์ทางการ (อังกฤษ)
อาลี หลังแขวนนวม
เมลโลนา

เทพีเมลโลนา (อังกฤษ: Mellona) ตามตำนานเทพปกรณัมโรมัน เป็นเทพีอุปถัมภ์เหล่าผึ้ง พระนามของนางมาจากคำว่า mel ซึ่งแปลว่า น้ำผึ้ง
เมล กิบสัน

| เมล กิบสัน |
| --- | --- |
เมล กิบสัน ปี 1990
สารนิเทศภูมิหลัง
เกิด: 3 มกราคม พ.ศ. 2499 (68 ปี) Mel Colm-Cille Gerard Gibson
คู่สมรส: Robyn Moore (1980-2011)
อาชีพ: นักแสดง ผู้กำกับ ผู้สร้าง
รางวัล
ออสการ์: Best Director  1995 Braveheart  Best Picture  1995 Braveheart
ลูกโลกทองคำ: Best Director - Motion Picture  1996 Braveheart
เมล คอล์ม-ซิลลี่ เจอร์ราด กิบสัน (อังกฤษ: Mel Colm-Cille Gibson) เกิดเมื่อวันที่ 3 มกราคม ค.ศ. 1956 เป็นนักแสดง ผู้กำกับ และโปรดิวเซอร์ ที่เกิดในอเมริกาแต่โตในออสเตรเลีย เขาประสบความสำเร็จกับภาพยนตร์เรื่อง Mad Max และ Lethal Weapon ต่อมาประสบความสำเร็จกับการกำกับภาพยนตร์เรื่อง Braveheart ที่ได้รับรางวัลออสการ์
เมลิสซา ลีโอ

| เมลิสซา ลีโอ |
| --- | --- |
รอบปฐมทัศน์ภาพยนตร์เรื่อง Whatever Works ปี 2009
สารนิเทศภูมิหลัง
เกิด:  (1960-09-14) กันยายน 14, 1960 (64 ปี) เมลิสซา เชสซิงตัน ลีโอ แมนฮัตตัน นิวยอร์ก สหรัฐอเมริกา
อาชีพ: นักแสดง
ปีที่แสดง: 1984–ปัจจุบัน
เมลิสซา เชสซิงตัน ลีโอ (อังกฤษ: Melissa Chessington Leo) หรือเป็นที่รู้จักในอีกชื่อว่า มาร์กาเรต เมย์ ที่ 2 (อังกฤษ: Margaret May II) หรือ มาร์กาเรต เมย์ (อังกฤษ: Margaret May) เกิดเมื่อวันที่ 14 กันยายน ค.ศ. 1960 เป็นนักแสดงชาวอเมริกัน เป็น่ที่รู้จักในบทเคย์ ฮาวเวิร์ด ในซีรีส์ทางโทรทัศน์เรื่อง Homicide: Life on the Street ตั้งแต่ปี 1993–1997 เธอยังแสดงในซีรีส์เรื่อง All My Children และ The Young Riders ผลงานแสดงภาพยนตร์ที่เธอแสดงอย่างเช่น A Time of Destiny, Last Summer in the Hamptons, 21 Grams, Confess, และ The Three Burials of Melquiades Estrada
ในปี ค.ศ. 2009 เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม จากบทบาทการแสดงในเรื่อง Frozen River
ชยพล ปัญหกาญจน์

| ชยพล ปัญหกาญจน์ |
| --- | --- |
ชื่อเกิด: วานิศ ปัญหา
รู้จักในชื่อ: กู๊ด
เกิด: 14 มกราคม พ.ศ. 2533 (34 ปี)
ที่เกิด:  เพชรบูรณ์ ประเทศไทย
อาชีพ: นักร้อง
ช่วงปี: พ.ศ. 2555 - ปัจจุบัน
ชยพล ปัญหกาญจน์ หรือ กู๊ด เคพีเอ็น เป็นนักร้องชาวไทย ที่มีชื่อเสียงจากการเป็นผู้เข้าแข่งขันบนเวที เคพีเอ็น อวอร์ด ครั้งที่ 22 และได้รับรางวัลนักร้องยอดเยี่ยมแห่งประเทศไทย โดยก่อนหน้านี้เขาได้ไปประกวดที่เวที เดอะสตาร์ ค้นฟ้าคว้าดาว ปี 7 มาก่อน โดยผ่านเข้ารอบภาคใต้ เท่านั้น
ประวัติ

ชยพล ปัญหกาญจน์ เกิดเมื่อวันที่ 14 มกราคม พ.ศ. 2533 ที่อำเภอหล่มสัก จังหวัดเพชรบูรณ์ จบการศึกษาชั้นมัธยมศึกษาจากโรงเรียนหล่มสักวิทยาคม สำเร็จการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ และปริญญาโท จากคณะเศรษฐศาสตร์ มหาวิทยาลัยบอสตัน เมืองบอสตัน รัฐแมสซาชูเซตส์ ประเทศสหรัฐอเมริกา ด้านครอบครัว คุณพ่อรับราชการตำรวจ คุณแม่มีธุรกิจส่วนตัว และกู๊ดก็ยังเป็นน้องชายแท้ ๆ ของวรินทร ปัญหกาญจน์ด้วย
ผลงาน > ผลงานเพลง

Singles
เพลง บทพิสูจน์รักแท้
เพลง นิยายเรื่องนี้ไม่มีนางเอก
ผลงาน > ละครโทรทัศน์

| ปี พ> ศ. | เรื่อง | รับบทเป็น | หมายเหตุ | ออกอากาศ |
| --- | --- | --- | --- | --- |
| 2556 | รักสุดฤทธิ์ | แม็กซ์ (รับเชิญ) |  | ช่อง 3 |
| 2557 | บ่วงมาร | อธิป |  | ทรูโฟร์ยู |
| 2558 | สิงห์ (เลือดมังกร) | ตง (วัยหนุ่ม) | ซีรีส์ชุด เลือดมังกร | ช่อง 3 |
| 2558 | กระทิง (เลือดมังกร) | ตง (วัยหนุ่ม) | ซีรีส์ชุด เลือดมังกร | ช่อง 3 |
| 2558 | แรด (เลือดมังกร) | ตง (วัยหนุ่ม) | ซีรีส์ชุด เลือดมังกร | ช่อง 3 |
| 2558 | หงส์ (เลือดมังกร) | ตง (วัยหนุ่ม) | ซีรีส์ชุด เลือดมังกร | ช่อง 3 |
ผลงาน > ภาพยนตร์

| ปี พ> ศ. | เรื่อง | รับบทเป็น |
| --- | --- | --- |
| 2557 | Timeline จดหมาย ความทรงจำ | แปง |
รางวัล

รางวัลนักร้องยอดเยี่ยมแห่งประเทศไทย จากรายการ เคพีเอ็น อวอร์ด ครั้งที่ 22 The Battle Series (2555)
แหล่งข้อมูลอื่น

Instagram good_kpn
Twitter Good_KPN
fanpage กู๊ด KPN
เมย์เดย์ (สัญญาณ)

ระวังสับสนกับ เมย์เดย์
เมย์เดย์ (อังกฤษ: Mayday) เป็นคำพูดเมื่อเกิดเหตุฉุกเฉินที่ใช้ในระดับนานาชาติ ซึ่งเป็นสัญญาณที่ต้องสื่อสารผ่านทางวิทยุสำหรับเมื่อเกิดเหตุโศกนาฏกรรม
เป็นสัญญาณที่ใช้สื่อว่ามีภัยอันตรายกำลังคุกคามโดยจะสื่อสารโดยเหล่านักบินและกัปตันเรือที่กำลังประสบเหตุ แต่ในบางประเทศสัญญาณนี้สามารถถูกใช้ในเหล่านักผจญเพลิง, ตำรวจ และองค์การขนส่งต่าง ๆ สัญญาณจะถูกเรียกสามครั้ง ดังว่า เมย์เดย์ เมยเดย์ เมย์เดย์ ที่ต้องเรียกสามครั้งเพราะว่ากันสับสนหรือการฟังผิดเนื่องจากเสียงรอบข้างอาจจะรบกวบทำให้ไม่ได้ยินเสียงสัญญาณ
การใช้

ข้างล่างนี้คือคำพูดที่จำเป็นต้องระบุเมื่อใช้สัญญาณ เมย์เดย์:
เมย์เดย์, เมย์เดย์, เมย์เดย์; (ชื่อของที่ตั้งสถานี) ; ประเภทและสัญญาณของอากาศยาน; ลักษณะของเหตุ; อากาศในขณะนั้น; เจตนา หรือ คำขอของนักบิน; ตำแหน่งปัจจุบัน และเหตุกาณ์, หรือตำแหน่งสุดท้ายของที่ตั้ง และเหตุการณ์; ระดับความสูง หรือ ระดับการบิน; เชื้อเพลิงในขณะนั้น; จำนวนผู้ที่อยู่บนอากาศยาน; ข้อมูลอันเป็นประโยชน์อื่น ๆ
การพูดสัญญาณนี้โดยไม่มีเหตุจำเป็นในหลายประเทศมักจะต้องถูกดำเนินคดีตามกฎหมาย
แหล่งข้อมูลอื่น

Handling Distress and Help Calls
ACP135 (F) : Communications Instructions: Distress and Rescue Procedures
Boating Safety: A VHF Primer, the use and misuse of the VHF
ThomsonFly Passenger Aircraft calling Mayday after bird strike
Transport Canada: Radio Distress Procedures Card TP9878
ตัวอย่างการใช้สัญญาณ: เป็นสัญญาณจริงเมื่อตอนเกิดเหตุสะพานถล่มในปี ค.ศ. 1980
เมลบ็อกซ์นัมเบอร์ไฟฟ์

เมลบ็อกซ์นัมเบอร์ไฟฟ์ (อังกฤษ: Mailbox No.5) เป็นผลงานการ์ตูนไทยลำดับที่ 5 ของ "ธราดล ดิษฐไยวงศ์" หรือที่รู้จักในนาม "Imome" ซึ่งถูกตีพิมพ์ในนิตยสารรายปักษ์ "Peach" ในเครือบงกช โดยมีความยาวต่อตอนเพียง 6 หน้า และยังได้รับการลงตีพิมพ์ต่อเนื่องอยู่ในขณะนี้ ปัจจุบันมีออกเป็นฉบับรวมเล่มแล้ว 2 เล่ม (ยังไม่จบ)
เนื้อเรื่อง

"เมล์" เด็กชายอายุ 11 ปี ผู้มีนิสัยร่าเริง ได้จากหมู่บ้านอันแสนสงบมาสู่กรุงเทพเมืองหลวงที่แสนวุ่นวาย เพราะสอบชิงทุนเข้าโรงเรียนชื่อดัง Wallaya Academy ได้ แต่เมื่อเข้าชั้นเรียนกลับต้องมานั่งข้าง "บลอค" เด็กเกเกรที่ไม่มีใครอยากยุ่งด้วย และที่แย่ไปกว่านั้น เมล์พบว่าเขาต้องมาใช้ชีวิตอยู่ในบ้านหลังเดียวกันกับบลอคอีกต่างหาก
แหล่งข้อมูลอื่น

blog ของ Imome เก็บถาวร 2011-09-02 ที่ เวย์แบ็กแมชชีน (ไทย)
แนะนำการ์ตูนเมลบ็อกซ์นัมเบอร์ไฟฟ์ เก็บถาวร 2009-01-22 ที่ เวย์แบ็กแมชชีน (ไทย)
เมด อิน ไทยแลนด์ (อัลบั้ม)

สำหรับความหมายอื่น ดูที่ เมด อิน ไทยแลนด์ (แก้ความกำกวม)
เมด อิน ไทยแลนด์ (อังกฤษ: Made in Thailand) คือสตูดิโออัลบั้มชุดที่ 5 ของ คาราบาว วางจำหน่ายเมื่อเดือน ธันวาคม พ.ศ. 2527 โดย จีเอ็มเอ็ม แกรมมี่ และ อามีโก้ โดยอัลบั้มชุดนี้ของคาราบาวมีเพลงฮิตเกือบทุกเพลงในอัลบั้ม ได้แก่ เมด อิน ไทยแลนด์ , มหาลัย , ลูกหิน , ลูกแก้ว , ราชาเงินผ่อน , นางงามตู้กระจก, เรฟูจี และ บัวลอย (ถึกควายทุย ภาค 5) อัลบั้มนี้เป็นอัลบั้มที่ประสบความสำเร็จมากที่สุดของคาราบาวและเป็นอัลบั้มที่ขายดีที่สุดของประเทศไทย โดยมียอดขายเทปซีดีประมาณ 5 ล้านตลับ/ก๊อปปี้ ซึ่งไม่มีศิลปินทำลายสถิติยอดขายอัลบั้มนี้ได้จนถึงปัจจุบัน อย่างไรก็ตาม อัลบั้มนี้มีเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งแบนห้ามออกอากาศตามโทรทัศน์ช่องต่างๆ คือเพลง หำเทียม โดย กบว. ให้เหตุผลว่า "มีคำว่า หำ อยู่ในเพลงเต็มไปหมด" ซึ่งจากการนับทั้งเพลง จะพบว่ามีคำว่า หำ ทั้งหมด 19 คำ